CELEX: 62009TN0115
Language: lv
Date: 2009-03-24 00:00:00
Title: Lieta T-115/09: Prasība, kas celta 2009. gada 24. martā — Electrolux/Komisija

16.5.2009   
            
            
               LV
            
            
               Eiropas Savienības Oficiālais Vēstnesis
            
            
               C 113/42
            
         Prasība, kas celta 2009. gada 24. martā — Electrolux/Komisija
   (Lieta T-115/09)
   2009/C 113/84
   Tiesvedības valoda — angļu
   
      Lietas dalībnieki
   
   
      Prasītāja: AB Electrolux, Stokholma (Zviedrija) (pārstāvji — F. Wijckmans, H. Burez, advokāti)
   
      Atbildētāja: Eiropas Kopienu Komisija
   
      Prasītāja prasījumi:
   
   
               —
            
            
               atcelt apstrīdēto lēmumu pilnībā tāpēc, ka nav izpildīts viens vai vairāki Komisijas Pamatnostādnēs attiecībā uz valsts atbalstu grūtībās nonākušu uzņēmumu glābšanai un pārstrukturēšanai paredzētajiem (kumulatīvajiem) nosacījumiem, vai tāpēc, ka Komisija katrā ziņā nav pārliecinājusies tiesību aktos paredzētajā apmērā, ka visi šie nosacījumi ir izpildīti;
            
         
               —
            
            
               pakārtoti, atcelt lēmumu pilnībā tāpēc, ka netika izpildīts EKL 253. pantā paredzētais pienākums norādīt pamatojumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītāja vēlas atcelt Komisijas 2008. gada 21. oktobra Lēmumu C(2008) 5995, galīgā redakcija, ar kuru tika atzīts par saderīgu ar kopējo tirgu pārstrukturēšanās atbalsts, kuru Francijas iestādes vēlas izmaksāt uzņēmumam FagorBrandt, ja tā būs izpildījusi noteiktus nosacījumus [C 44/2007 (iepriekš N 460/2007)]. Prasītāja ir atbalsta saņēmēja konkurente un ir piedalījusies pārbaudes procedūrā, kuras rezultātā tika pieņemts apstrīdētais lēmums.
   Prasītāja apgalvo, ka ar apstrīdēto lēmumu ir pārkāpts EKL 87. panta trešās daļas c) apakšpunkts un Komisijas Pamatnostādnes attiecībā uz valsts atbalstu grūtībās nonākušu uzņēmumu glābšanai un pārstrukturēšanai (1). Pēc prasītājas domām, lēmuma pieņemšana ir prettiesiska, jo nav izpildīts viens vai vairāki no minētajās pamatnostādnēs paredzētajiem kumulatīvajiem nosacījumiem, vai katrā ziņā tāpēc, ka Komisija katrā ziņā nav pārliecinājusies tiesību aktos paredzētajā apmērā, ka visi šie nosacījumi ir izpildīti. Konkrētāk — prasītāja apgalvo, ka Komisijas nav ievērojusi:
   
               —
            
            
               vienreizējas piešķiršanas nosacījumu;
            
         
               —
            
            
               nosacījumu par to, ka pārstrukturēšanas atbalsts var arī nepalīdzēt uzņēmumiem mākslīgi izdzīvot;
            
         
               —
            
            
               nosacījumus par iepriekš piešķirtā nelikumīgā atbalsta vērtējumu;
            
         
               —
            
            
               nosacījumu, ka atbalsta saņēmējam ir jābūt uzņēmumam, kas ir nonācis grūtībās;
            
         
               —
            
            
               nosacījumu, ka atbalsta saņēmējs nevar būt tikko dibināts uzņēmums;
            
         
               —
            
            
               nosacījumu, ka atbalsta saņēmējam ir jānodrošina sava ilglaicīga pastāvēšana;
            
         
               —
            
            
               nosacījumu par kompensējošu pasākumu noteikšanu, lai izvairītos no nevajadzīgiem izkropļojumiem, kuri var rasties pārstrukturēšanās atbalsta rezultātā;
            
         
               —
            
            
               nosacījumu, ka atbalsts ir jāierobežo līdz minimuam un ka faktisko palīdzību (kas nav atbalsts) ir jāsniedz uzņēmumu grupai.
            
         Turklāt prasītāja apgalvo, ka ar apstrīdēto lēmumu ir pārkāpts EKL 253. pantā paredzētais pienākums norādīt pamatojumu, it īpaši attiecībā uz prasītājas izvirzītajiem argumentiem saistībā ar strukturālo pārmērību nozarē, atbalsta saņēmēja ieguldījumu attiecībā uz pārstrukturēšanās plāna izmaksām, kurām ir jābūt “tik augstām, cik vien iespējams”, un iepriekš piešķirtā nelikumīgā atbalsta atmaksas pienākumu.
   
      (1)  OV 2004 C 244., 2. lpp.